Národná diaľničná spoločnosť

Národná diaľničná spoločnosť, a.s. alebo NDS je akciová spoločnosť vo vlastníctve štátu, založená s cieľom správy, údržby, opráv a rozvoja siete diaľnic a rýchlostných ciest na Slovensku.

 Vznik 
Spoločnosť vznikla 1. februára 2005 na základe Zákona č. 639/2004 Z.z. o Národnej diaľničnej spoločnosti odštiepením od Slovenskej správy ciest (SSC) a jediným vlastníkom akcií je štát, ktorý je zastúpený Ministerstvom dopravy a výstavby Slovenskej republiky. 

 Úlohy NDS 
 príprava, výstavba a realizácia opráv diaľnic a rýchlostných ciest na Slovensku (vrátane správy, prevádzky a údržby)
 plánovanie, realizácia a prevádzka inteligentných dopravných systémov
 zabezpečovanie výroby, distribúcie a predaja diaľničných známok a výber mýta za používanie vymedzených úsekov ciest
 zabezpečovanie finančných zdrojov na pokrytie potrieb NDS
 iné

 Financovanie 
Financovanie NDS je okrem príspevkov zo štátneho rozpočtu zabezpečované prostredníctvom fondov EÚ, úverov, predaja diaľničných známok a výberu mýta.

 Referencie 

 Externé odkazy 
  - oficiálna stránka
 Národná diaľničná spoločnosť na Facebooku
 Národná diaľničná spoločnosť na Youtube

Kategória:Podniky na Slovensku
Kategória:Organizácie založené v 2005
Kategória:Ministerstvo dopravy Slovenskej republiky
Kategória:Správcovia cestných komunikácií na Slovensku